cyanic-selkie/wikianc huggingface dataset:
Raģeļu baznīca
Raģeļu Svētā Jāņa Kristītāja Romas katoļu baznīca ir Romas katoļu Rīgas metropolijas Rēzeknes-Aglonas diecēzes draudzes baznīca. Tā atrodas Krāslavas novada Grāveru pagasta apdzīvotā vietā Raģeļos pie Jazinka ezera.
Vēsture
Raģeļu pirmais dievnams bija maza koka baznīca uz latgaļu pilskalna Raģeļu kapsētā, kuru uzbūvēja 1780. gadā. Pārbūves notika 1836. un 1888. gadā. Pēc Pirmā pasaules kara tam uzlika tornīti, kurā iekāra zvanu, jo agrāk zvans atradās atsevišķi celtā tornī. Šī baznīca bija apšūta ar dēļiem, tai bija skaidu jumts. Dievnama priekšā uz koka stabiem bija lievenis, katrā tās pusē bija divi logi. Presbitērija pusē bija maza sakristeja. Otrā pasaules kara laikā, 1941. gada vasarā baznīca nodega. Peipiņu draudzes prāvests baznīcas vajadzībām iegādājās bijušo nespējnieku namu kapsētas nomalē un izremontēja, uzliekot skaidu jumtu un mazu tornīti ar krustu presbitērija galā un ēkas vienā galā ierīkojot ieeju. Prāvesta Donāta Puncuļa darbības laikā (1955.-1972.) ēka tika apbūvēta ar silikātķieģeļiem, jumts pārklāts ar melno skārdu. 1956. gadā Aglonas dekāns Jānis Strods ar metropolīta pilnvaru iesvētīja baznīcu. Zvans atrodas atsevišķi kapsētas nomalē, nevis tornītī virs baznīcas jumta. Dievnamam apkārt ir dārzs, ko ieskauj ķieģeļu stabiņos dzelzs stieņu žogs.
Interjers
Dievnamam ir koka griesti un cementa grīda. Kora telpas balstās uz diviem cementa pīlāriem. Presbitērija abās pusēs atrodas sakristejas. Baznīcā ir trīs betona altāri. Galvenajā jeb centrālajā altārī ir Svētā Jāņa Kristītāja glezna. Ir aplūkojamas Krustaceļa gleznas un litogrāfijas mākslas darbi.
Draudzes lielākie svētki
Draudzes lielākie svētki un atlaidas ir Svētā Jāņa Kristītāja svētki, Jaunavas Marijas — Eņģeļu Karalienes svētki, Svētā Jāņa Kristītāja galvas nociršanas atceres diena, Svētā apustuļa Mateja diena, Svēto apustuļu Sīmaņa un Jūdas jeb Tadeja svētki.
Zvejnieka dēls (1939. gada filma)
"Zvejnieka dēls" ir 1939. gadā uzņemta Latvijas pilnmetrāžas filma (115 minūtes), kuras pirmizrāde notika1940. gada janvārī, neilgi pirms Latvijas okupācijas. Filmas režisors bija Vilis Jānis Lapenieks un tā filmēta pēc Viļa Lāča tāda paša nosaukuma romāna motīviem. Filmas uzņemšanu organizēja LR Sabiedrisko lietu ministrijas Sabiedriski-kulturālā departamenta Filmu nozares darbinieki.
Sižets
Vecā zvejnieka Kļavas dēls Oskars vairs negrib pakļauties ne tēva diktātam, ne veciem ieradumiem – viņš sapņo par lieliem, jauniem tīkliem, leduspagrabu un visu zvejnieku neatkarību no zivju uzpircēja Garozas. Sākumā gan Oskara plāniem neviens netic, izņemot dzīvespriecīgo dēkaini Fredi, un tieši ar viņa palīdzību Oskars uzbūvē jauno murdu, izcīnot veco zvejnieku atzinību. Filmas stāstā ir arī mīlestība un nodevība, kolorīti zvejniekciema tipāži un tautiskas ziņģes, kas vēlāk folklorizējušās.
Sakshārbora
Sakshārbora (en) vai Ikahuaka (ikt — ‘kur jāiet pāri’) ir ciems Kanādā, Ziemeļrietumu Teritoriju vistālāk ziemeļos esošā un Benksa salas vienīgā apdzīvotā vieta. Izvietojusies Benksa salas salas dienvidrietumos Tesigera līča krastā. Ziemeļos no ciema atrodas Sakshārboras lidosta.
Vēsture
Benksa sala bijusi apdzīvota jau vismaz 1500 gadus p.m.ē. un senākie arheoloģiskie atradumi attiecas uz pirmsdorsetas kultūru. 19. gadsimtā pastāvīgu apmetņu salā nebija, lai arī to medību nolūkos regulāri apmeklēja inuiti no kontinenta. Pēc polārlapsu kažokādu cenu celšanās 20. gadsimta sākumā uz salu pastāvīgai dzīvošanai pārcēlās vairākas inuitu ģimenes un ap 1929. gadu bija izveidojusies apmetne. Nosaukta par godu 1913.—1916. gadu Kanādas Arktiskās ekspedīcijas kuģim Mary Sachs. 1986. gadā Sakshārborai piešķirts oficiāls ciema statuss.
Infrastruktūra
Sakshārboras ciemā ir skola, ambulance, sporta nams, veikals, pasts, policijas iecirknis, viesnīca. Elektrību nodrošina dīzeļelektrostacija. Ciemā atrodas Aulavikas nacionālā parka administrācija un apmeklētāju centrs. Iedzīvotāju galvenā nodarbošanās ir zveja un medības.
Depresanti
Depresanti ir vielas, kas pazemina modrību un uzbudināmību. Depresanti pasaulē plaši tiek lietoti kā recepšu zāles un nelegālas vielas. Depresantus galvenokārt lieto kā pretstresa, pretsāpju, miegu izraisošus līdzekļus, tiem mēdz būt ne tik vēlamas blakusparādības kā kognitīvo un atmiņas spēju vājināšanās, muskuļu vājums, zems asinsspiediens un lēna sirdsdarbība; pielietojot lielās devās — arī pilnīga ķermeņa anestēzija un pat nāve. Depresanti galvenokārt iedarbojas uz GABA un opioīdu receptoriem.
Ir vairākas citas substances, kam piemīt depresantu īpašības: marihuāna, sarkanā mušmire, inhalanti, dislāpekļa oksīds, dekstrometorfāns, ketamīns, difenhidramīns u.c.
Melnā Zeme
Melnā Zeme (arī Malnzeme, latgaliešu: Malnuo Zeme) ir ciems Vārkavas novada Upmalas pagastā. Atrodas pagasta ziemeļaustrumu daļā 12,9 km no pagasta un novada centra Vecvārkavas un 194,4 km no Rīgas.
Apdzīvotā vieta atrodas nomaļus no valsts autoceļiem, Deukļupes krastā, starp Ašenieku un Zūsinu purviem.
KF Vllaznia Shkodër
KF Vllaznia Shkodër ir Albānijas futbola klubs no Škodra pilsētas. Pašlaik spēlē Albānijas Superlīgā. Klubs ir dibināts 1919. gadā. Vllaznia futbolisti ir deviņas reizes izcīnījuši Albānijas čempiontitulu un sešas reizes uzvarējuši Albānijas kausa izcīņā.
Lūžupe
Lūžupe (arī ir Lūžņa; augštecē Nābeļupe, lībiešu: Lūžjoug) ir Baltijas jūrā ietekoša upe Ventspils novada Tārgales un Ances pagastos. Sākas dienvidaustrumos no Ovišiem pie autoceļa P124. Agrāk sākās no Klāņezera un novadīja uz jūru Lūžņas purva ūdeņus. Pēc purva meliorēšanas ūdeņus uz Irbes upi novada Dižgrāvis un notece uz Lūžupi aizsērējusi. Tek pa mežainu mazapdzīvotu apvidu Piejūras zemienes Irves līdzenumā. 8 km garumā tek starp kāpu grēdām paralēli jūras krastam. Ietek jūrā pie Lūžņas ciema.
Atanasijs Vurs
Atanasijs Vurs (gr) bija grieķu paukotājs, 1896. gada vasaras olimpisko spēļu dalībnieks.
1896. gada vasaras olimpiskās spēles
Atanasijs Vurs olimpiskajās spēlēs startēja paukošanā ar floreti. Viņš šajā disciplīnā uzvarēja Konstantinu Milioti-Komninu un Georgiju Balakaki, bet zaudēja Eiženam Anrī Gravlotam. Tā kā viņš bija uzvarējis tikai vienā faktiskajā cīņā, jo reāli cīņa pret Komninu Milioti nenotika, tiek uzskatīts, ka Vurs ir izcīnījis ceturto vietu cīņā ar savu tautieti Periklu Pjeraku-Mavromihalu.
Grebieži
Grebieži ir ciems Rušonas pagastā, Riebiņu novadā. Atrodas 227 km attālumā no Rīgas.
Apdzīvotā vieta atrodas pie autoceļa A13.
Aizved mani mājās
"Aizved mani mājās" (en) ir 2011. gada komēdija, kuras režisors ir Maikls Douss. Galvenās lomas filmā atveido Tofers Greiss, Anna Ferisa, Dens Foglers un Terēze Palmere. Filmas pirmizrāde notika Losandželosā.
Četrus gadus pēc skolas pabeigšanas neveikls vidusskolas teicamnieks izmanto savas māsas drauga ballīti kā ideālu iespēju, lai beidzot iepazītos tuvāk ar savu vidusskolas mīlestību.
Incoterms
Incoterms (en) ir starptautiskajā tirdzniecības sistēmā pieņemti starptautiskie noteikumi vārdnīcās formātā, kas nosaka atbildības pārēju no pārdevēja uz pircēju (franco).
1936. gadā Starptautiskā Tirdzniecības palāta pirmoreiz publicēja noteikumu izdevumu ar nosaukumu Incoterms 1936. Labojumi un papildinājumi tājos tika veikti 1953., 1967., 1976., 1980., 1990., 2000., 2010., un 2020. gadā.
Darbības sfēra
Pamatprincipi regulēti attiecībā uz Incoterms:
Ārpus Incoterms noteikumiem paliek īpašumtiesību nodošana no pārdevēja pircējam, kā arī neveiksmes sekas saskaņā ar līgumu par preču pārdošanas, tostarp ieskaitot atbrīvot personas no atbildības, kas reglamentē piemērojamie tiesību akti vai Vīnes konvencija.
Terminu grupa (saturs)
Katrs termiņš ir noteikts ar trīs burtu saīsinājumu, pirmais burts norāda uz saistības pārejas punktu no pārdevēja pircējam:
Incoterms 2010 identificēti 11 termini, 7 no tiem ir piemērojami pamata pārvadājumiem visu veidu transportlīdzekļiem:
Arī Incoterms 2010 noteiktas 4. Termini kuri attiecas tikai uz jūras transportu un teritoriālo ūdens transportu:
Incoterms saturs mainās dažādās pārskatīšanas, tā Incoterms 2010, salīdzinot ar Incoterms 2000 ieviesa terminu DAP, un tika izslēgt DAF (delivered at frontier, piegāde pie robežas), DES (delivered ex ship, kuģniecības uz kuģa ostā galamērķa) un DDU (delivered, duty unpaid, piegāde norādītajā vietā bez muitošanas), un DEQ (delivered ex quey, piegāde osta) vieta ieviesuši vispārēju terminu DAT.
BAFTA kino balva
BAFTA kino balva (en) ir ikgadējs apbalvojums, ko pasniedz Britu Kino un televīzijas mākslas akadēmija (BAFTA) par īpaši izciliem sasniegumiem kino nozarē. Britu Kinoakadēmijas balva ir Apvienotās Karalistes balva, kas pēc nozīmes ir līdzīga Amerikas Kinoakadēmijas balvai. Tā tiek pasniegta kopš 1947. gada. Balvu iegūst viens no katrā kategorijā iepriekš nominētajiem pretendentiem. Kategorijas ir "Labākā filma", "Labākais aktieris", "Labākā aktrise", "Labākais aktieris otrā plāna lomā", "Labākā aktrise otrā plāna lomā", "Labākais režisors", "Labākais scenārijs" un citas.
Greči
Greči ir ciems Ciblas pagastā, Ciblas novadā. Atrodas 290 km attālumā no Rīgas.
Mežarejas (Upmalas pagasts)
Mežarejas (arī Mežarijas, latgaliešu: Mežarejis) ir ciems Vārkavas novada Upmalas pagastā. Atrodas pagasta dienvidu daļā 2 km no pagasta un novada centra Vecvārkavas un 214,2 km no Rīgas.
Apdzīvotā vieta atrodas pie autoceļu V751 (Vecvārkava–Ančkini–Pieniņi–Kauša) un V750 (Stolderi–Vecvārkava) krustojuma.
Sveicināts, Cēzar!
"Sveicināts, Cēzar!" (en) ir 2016. gada ASV un Appvienotās Karalistes komēdija, kuras režisori, scenārija autori un vieni no producentiem ir Džoels un Ītans Koeni. Galvenās lomas atveido Džošs Brolins, Džordžs Klūnijs, Aldens Ērenreihs, Džona Hills, Skārleta Johansone un Reifs Fainss. Filmas pirmizrāde notika Losandželosā.
Filmā tiek sekots "tīrītājam" Edijam Meniksam, kurš 20. gadsimta 50. gados strādā Holivudā un mēģina saprast, kas noticis ar vienu no topošas filmas aktieriem, kurš pazudis filmēšanas laikā.
Vaskulārie augi
Vaskulārie augi (Tracheophyta) ir daļa no augstākajiem augiem (otra daļa ir pirmsvasas augi). Tie ir augi, kuriem stumbrā ir attīstīta vadaudu sistēma. Pie vaskulārajiem augiem pieder staipekņi, paparžaugi, kailsēkļi un segsēkļi.
Armands Duplantiss
Armands Duplantiss (Armand Duplantis; dzimis ) ir Zviedrijas vieglatlēts, startē kārtslēkšanas sacensībās. Viņš ir pašreizējais pasaules rekordists kārtslēkšanā ar rezultātu 6,22 metri, kas sasniegts sacensībās telpās 2023. gada februārī, kā arī pasaules labākā rezultāta īpašnieks stadionā ar 6,21 m, ko pārvarēja 2022. gada Pasaules čempionātā. A. Duplantiss ir olimpiskais čempions, izcīnīja uzvaru 2020. gada vasaras olimpiskajās spēlēs, kas notika 2021. gadā Tokijā, 2022. gada pasaules čempions un 2019. gada Pasaules čempionāta sudraba medaļas ieguvējs, kā arī divkātējs Eiropas čempions (2018, 2022).
Ģimene
Dzimis Luiziānas štatā, ASV, sportiskā ģimenē. Viņa tēvs ir amerikānis Gregs Duplantiss, arī bijušais kārtslēcējs, kura personiskais rekords ir 5,80 m, viņa māte Helēna ir zviedriete, nodarbojusies ar septiņcīņu un spēlējusi volejbolu. Viņa brālis Andrēass arī nodarbojās ar kārtslēkšanu, pārstāvēja Zviedriju 2009. gada Pasaules čempionātā jauniešiem un 2012. gada Pasaules čempionātā junioriem. Otrs brālis Antuāns nodarbojas ar beisbolu, bet jaunākā māsa Johanna arī ir pievērsusies kārtslēkšanai. Armandam ir gan Zviedrijas, gan ASV pilsonība. 2015. gadā 15 gadu vecumā izvēlējās pārstāvēt Zviedriju.
Karjera
Starptautiskās sacensībās debitēja 2015. gadā, piedaloties Pasaules U18 čempionātā Kali, Kolumbijā, kur izcīnīja zelta medaļu. 2016. gadā nomainīja klubu no IK Stål uz Upsala IF. 2016. gada Pasaules čempionātā junioriem Bidgoščā, Polijā, ieguva bronzas medaļu. 2017. gada februārī Millrose Games sacensībās uzstādīja pasaules junioru rekordu telpās (5,75 m). 2017. gada Pasaules čempionātā Londonā ieguva 9. vietu ar rezultātu 5,50 m.
2018. gada janvārī sacensībās Rīno, ASV, uzlaboja savu pasaules junioru rekordu telpās, sasniedzot 5,83 metrus. 2018. gada Pasaules čempionātā junioriem Tamperē ieguva zelta medaļu. 2018. gada Eiropas čempionātā Berlīnē, pārvarot latiņu 6,05 metru augstumā, kļuva par Eiropas čempionu. 2019. gada Pasaules čempionātā Dohā ar rezultātu 5,97 m izcīnīja sudraba medaļu, piekāpjoties amerikānim Semam Kendriksam.
iekštelpu sacensībās Toruņā, Polijā, laboja Reno Lavilenī piederošo pasaules rekordu, pārvarot latiņu 6,17 metru augstumā. Nedēļu vēlāk Glāzgovā uzlaboja rezultātu līdz 6,18 metriem.
Dimanta līgas sacensībās Romā laboja līdz tam Sergejam Bubkam piederošo pasaules labāko sasniegumu āra stadionā, sasniedzot 6,15 metrus. World Athletics nenodala kārtslēkšanas rezultātus telpās un stadionā, līdz ar to oficiālais pasaules rekords ir Duplantisa uzstādītais rezultāts telpās 6,18 metri.
Jaunu pasaules rekordu A. Duplantiss uzrādīja 2022. gada martā World Indoor Tour Silver sacensībās Belgradā, pārlecot 6,19 m augstumu. Drīz pēc tam 2022. gada 20. martā turpat Belgradā Pasaules čempionātā vieglatlētikā telpās viņš pasaules rekordu uzlaboja līdz 6,20 m augstumam. Tā paša gada 30. jūnijā BAUHAUS-galan sacensībās Stokholmā, kas ir arī Dimanta līgas posms, uzlaboja pasaules labāko sasniegumu stadionā līdz 6,16 metriem. 2022. gada Pasaules čempionātā ASV pilsētā Jūdžīnā viņš izcīnīja zelta medaļu, vēlreiz labojot arī sev piederošo pasaules rekordu un pārvarot latiņu 6,21 m augstumā. Tajā pašā gadā Eiropas čempionātā Minhenē otro reizi kļuva par Eiropas čempionu, labojot čempionātu rekordu (6,06 m).
All Star Perche sacensībās telpās Klermonferānā, Francijā, laboja pasaules rekordu sesto reizi, sasniedzot 6,22 metrus.
Geralds Vanenburgs
Geralds Mervins Vanenburgs (nl, dzimis ) ir Nīderlandes futbola treneris un bijušais futbolists, spēlēja pussarga pozīcijā, bijis Nīderlandes futbola izlases dalībnieks.
Terēza Raita
Raitu divreiz nominēja Amerikas Kinoakadēmijas balvai kategorijā "Labākā aktrise otrā plāna lomā" par lomām Viljama Vailera filmās "Lapsiņas" (The Little Foxes, 1941) un "Minivera kundze" (Mrs. Miniver, 1942), par pēdējo balvu arī saņēmusi. Tajā pašā gadā viņu nominēja arī kategorijā "Labākā aktrise galvenajā lomā" par lomu filmā The Pride of the Yankees. Pazīstama arī ar lomām Alfreda Hičkoka filmā "Šaubu ēna" (1943) un Viljama Vailera filmā "Mūsu dzīves labākie gadi" (The Best Years of Our Lives, 1946).
Geralds Vanenburgs
Kopā ar Ajax un PSV Eindhoven komandām Vanenburgs nospēlēja 372 mačus un guva 112 vārtus Eredivisie čempionātā, iegūstot piecpadsmit trofejas, tai skaitā 1988. gada Eiropas kausu. Vēlāk spēlējis Japānā, Francijā un Vācijā.
Nīderlandes futbola izlases sastāvā piedalījies 1990. gada FIFA Pasaules kausā un 1988. gada Eiropas čempionātā, kurā Nīderlande izcīnīja čempionu titulu.
Spēlētāja karjera
Ajax
PSV Eindhoven
Nīderlande
Individuālie sasniegumi
Kozarnika
Kozarnika (bg) ir ala Balkānu kalnu rietumos, Bulgārijā. Tā atrodas netālu no Lipnicas ciema, Botevgradas pašvaldībā. Alas nosaukums nozīmē "kazu aploks", kas radies tādēļ, ka vietējie alā slēpa kazas.
Alas ieeja ir 4,5 m plata un 2,5 m augsta. Tās kopējais garums ir 89 m. Ala sastāv no vienas liektas ejas un viena ejas atzara. Ejas pirmie 15 m ir augsti un plati, bet tā pakāpeniski samazinās. Alā ir arī 14 m augsts skurstenis. Kozarnikā nav avotu.
Alā sastopami daudzi veidojumi, piemēram, stalktīti, stalagmīti, dendrīti uc. Alas dominējošā krāsa ir balta un rozā. Alā ir atrasti kauli un keramika.
Kozarnika tika kartēta 1966. gadā.
Mājas pele
Mājas pele (Mus musculus) ir peļu dzimtas grauzēju suga. Mājas peles bieži dzīvo cilvēku tuvumā, un tieši šī iemesla dēļ tā ir izplatījusies teju vai pa visu pasauli, lai gan tās dabiskais izplatības areāls ir tikai Eirāzija un Āfrikas ziemeļi. Ķermeņa garums 7-8 cm, masa — 14-32 g. Pelēcīgs kažoks. Aste ir gandrīz tikpat gara, cik ķermenis.
Aršīna
Par aršīnu sauc arī šāda garuma mērīšanas lineālu vai citu aršīnas nomērīšanai izmantojamu priekšmetu. Uz šāda aršīnas parasti bija iedaļas ar veršokiem. Par aršīnieku (ru) tika saukts tirgonis, kurš savu preci (parasti audeklu) mērīja ar aršīnu.
Mājas pele
Mājas peles bieži tiek izmantotas laboratorijās kā eksperimentālie dzīvnieki. Tās pat tiek turētas kā mājdzīvnieki.
Aršīna
Vēsture
Aršīna tiek pieminēta senkrievu avotos kopš 16. gadsimta. Termina precīza izcelsme nav zināma, taču turku valodā ir analoģiska vēsturiska garuma mērvienība "aršims" jeb "roka", kas vienāda ar 70,9 cm. Ir arī versijas par aizguvumu no persiešu vai pat latīņu valodas. 16. gadsimta beigās vēl nebija stingri fiksēta aršīnas garuma, un katrs tirgonis varēja lietot savu mēru, no kā nācis krievu teiciens "mērīt ar savu aršīnu". Vēlāk 17. gadsimtā cars Aleksejs Mihailovičs ieviesa valsts standartizētu mērāmo aršīnu no dzelzs, kuru piespieda pirkt visus tirgoņus par stipri paaugstinātu cenu. Vēlākajā daiļliteratūrā ir apgalvojumi, ka tam bijusi liela nozīme pirmajā dumpī pret viņu, tomēr vēsturiska apstiprinājuma tam trūkst. Vēsturiski aršīnas standarts, pēc dažādiem avotiem, bijis starp 68,6 un 71,8 cm.
Cars Pēteris I, pielāgojot Krievijas mēru sistēmu angļu pēdām, pielīdzināja aršīnu 28 collām (71,12 cm), un šis garums turpmāk saglabājās. (Pastāv gan arī viedoklis, ka cars to nav darījis, jo konkrēts dokuments par to tā arī nav atrasts.) 1899. gadā Krievijas Impērijā aršīna tika oficiāli pasludināta par galveno garuma mēru un saglabāja šo statusu līdz metriskās sistēmas ieviešanai. Krievijas PSFR pāreja uz jauno sistēmu tika uzsākta 1918. gadā, jaunajos mērījumos sākot lietot metrus un kilometrus. Latvijā pāreja uz metrisko sistēmu tika pabeigta 1924. gadā.
Citās zemēs
Sava aršīna bijusi Ļvivā (Lembergā), kur 19. gadsimtā 12 Ļvivas aršīnas līdzinājušās 13 Krievijas aršīnām. Līdzīgi, analoģiski turku variantam, saukta persiešu garuma mērvienība, kuras garums bijis 80,1 cm.
Folklora
Ap garuma mēru Krievijā izveidojās savi ticējumi, tādi kā "aršīnu nedrīkst uz gultas nolikt, jo tad mājā mironis būšot".
Tumsā: Zvaigžņu ceļš
"Tumsā: Zvaigžņu ceļš" (en) ir 2013. gada amerikāņu zinātniskās fantastikas filma, kuras režisors ir Džefrijs Džeikobs Eibramss. Šī ir 12. filma "Zvaigžņu ceļa" filmu sērijā. Šis ir turpinājums 2009. gada filmai "Zvaigžņu ceļš".
Filmā galvenās lomas atveido Džons Čo, Benedikts Kamberbačs, Elisa Īva, Brūss Grīnvuds, Saimons Pegs, Kriss Pains, Zekerijs Kvinto, Zoja Saldana, Karls Urbans, Pīters Vellers un Antons Jeļčins. Filmas pirmizrāde notika Sidnejā.
Tumšupe (ciems)
Tumšupe ir ciems Ropažu novada Ropažu pagastā. Izvietojies Tumšupes krastos pie autoceļa P3 5,8 km no pagasta centra Ropažiem, 29,2 km no novada centra Ulbrokas un 36 km no Rīgas centra.
Apdzīvotā vieta izveidojusies ceļu krustojumā pie bijušā Tumšupes kroga (Endzeliņkroga) uz Endzeliņu muižas (Henselshof) zemes. Ciems izaudzis pēckara gados, kad Tumšupes labajā krastā uzbūvēja zvērkopības kompleksu, bet kreisajā — dzīvojamo māju ciematu. Tumšupē atrodas veikals un vairāki uzņēmumi.
Iedzīvotāju skaita izmaiņas
Esošajās robežās, pēc CSP un OSP datiem.
Nadžibs Razaks
Nadžibs ir Abdula Razaka Huseina, Malaizijas otrā premjerministra, vecākais dēls un Huseina Onna, trešā premjerminstra, brāļadēls. Malaizijas parlamentā viņu ievēlēja 1976. gadā 23 gadu vecumā. No 1982. līdz 1986. gadam viņš bija Pahangas štata galvenais ministrs, bet 1986. gadā kļuva par kultūras, jaunatnes un sporta ministru Mahazira bin Mohamada valdībā. 1980. un 1990. gados viņš ieņēma dažādus amatus ministru kabinetā, ieskaitot aizsardzības un izglītības ministra posteni. 2004. gada 7. janvārī viņš kļuva par premjerminstra Abdullas Ahmada Badavi vietnieku.
2020. gada 28. jūlijā tiesa viņam par korupciju piesprieda 12 gadus cietumā.
Priekšlaicīga kambaru saraušanās
Priekšlaicīga kambaru saraušanās (en; PVC) ir samērā izplatīts notikums, kad sirdsdarbību ierosina Purkinjē šķiedras kambaros, nevis sinusatriālais mezgls. PVC var neradīt simptomus vai tikt uztverts kā “izlaists sitiens” vai jūtams kā sirdsklauves krūtīs. Viena sitiena PVC parasti nerada briesmas.
Elektrokardiogrammā (EKG) konstatētie sirds elektriskie notikumi ļauj viegli atšķirt PVC no normālas sirdsdarbības. Tomēr ļoti bieži sastopami PVC var būt simptomi sirds slimībām (piemēram, aritmogēnā labā kambara kardiomiopātija). Turklāt ļoti bieži (vairāk nekā 20% no visiem sirdspukstiem) PVC tiek uzskatīti par aritmijas izraisītas kardiomiopātijas riska faktoru, kurā sirds muskulis kļūst mazāk efektīvs un var attīstīties sirds mazspējas simptomi. Tāpēc ehokardiogrāfija ir ieteicama cilvēkiem ar PVC. Ja PVC ir bieži vai traucējoši, var lietot medikamentus (beta blokatorus vai noteiktus kalcija kanālu blokatorus). Ļoti biežus PVC cilvēkiem ar paplašinātu kardiomiopātiju var ārstēt ar radiofrekvences ablāciju.
Pazīmes un simptomi
Lai gan ar PVC ir saistīti daudzi iespējamie simptomi, PVC var arī nebūt simptomu. PVC var uztvert kā izlaistu sitienu, spēcīgu sitienu, sirdsklauves vai reiboni. Tie var izraisīt arī sāpes krūtīs, vājuma sajūtu, nogurumu vai hiperventilāciju pēc treniņa. Simptomi var būt izteiktāki stresa laikā. Sievietes var labāk izjust PVC menstruāciju laikā.
Priekšlaicīgas sirds kambaru saraušanās var būt saistītas ar pamata sirds slimībām, tāpēc noteiktas pazīmes tiek atklātas regulāri: sirds slimību pazīmju klātbūtne vai zināma sirds slimību vēsture (piemēram, iepriekšējs miokarda infarkts), kā arī sirds slimības vai pēkšņa sirds nāve tuviem radiniekiem. Bažas rada arī PVC un sirdsklauves, kas saistītas ar ģīboni (īslaicīgu samaņas zudumu) vai ko izraisa slodze. Fiziskā pārbaude ir vērsta uz sirds slimību pierādījumu identificēšanu.
Cēloņi
Priekšlaicīgas sirds kambaru saraušanās var rasties veselīgam cilvēkam jebkurā vecumā, bet tās ir biežāk sastopamas gados vecākiem cilvēkiem un vīriešiem. Ļoti ievērojamai daļai cilvēku tie rodas spontāni bez zināma iemesla. Daži iespējamie PVC cēloņi ir:
Patofizioloģija
Parasti impulsi iziet cauri abiem kambariem gandrīz vienlaicīgi, un abu kambaru depolarizācijas viļņi daļēji atceļ viens otru EKG. Tomēr, ja rodas PVC, impulss gandrīz vienmēr pārvietojas tikai caur vienu saišķa šķiedru, tāpēc nav neitralizācijas efekta; tā rezultātā elektrokardiogrāfā parādās augstsprieguma QRS vilnis.
Priekšlaicīgai sirds kambaru saraušanai ir trīs galvenie fizioloģiskie skaidrojumi: pastiprināts ektopiskā mezgla automātiskums, atkārtotas ievadīšanas signalizācija un toksiska/reperfūzija.
Ektopiska pastiprināta mezgla automātika liecina par subpulmonisku vārstuļu stimulator-šūnu perēkļiem, kuriem ir zemāks sliekšņa potenciāls. Sirds pamatritms paaugstina šīs šūnas līdz slieksnim, kas izraisa ektopisko sitienu. Šis process ir pamatā ritma traucējumu mehānismam, ko izraisa pārmērīgs kateholamīnu daudzums un daži elektrolītu trūkumi, īpaši zems kālija līmenis asinīs — hipokaliēmija.
Atkārtota atgriešanās notiek, ja Purkinjē šķiedrās ir viena virziena bloka zona un otra lēnas vadīšanas zona. Šo stāvokli bieži novēro pacientiem ar sirds slimībām, kas rada atšķirīgas vadīšanas un atveseļošanās vietas miokarda rētu vai išēmijas dēļ. Sirds kambaru aktivācijas laikā viena saišķa trakta lēnas vadīšanas zona aktivizē otra trakta saišķa šķiedru blokādi pēc tam, kad pārējā kambara daļa ir atguvusies. Tā rezultātā tika iegūts papildu sitiens. Atgriešanās var izraisīt atsevišķus ektopiskos sitienus vai izraisīt paroksismālu tahikardiju.
Tiek uzskatīts, ka aktivizētie sitieni ir saistīti ar pēc-depolarizāciju, ko izraisīja iepriekšējais darbības potenciāls. Tās bieži novēro pacientiem ar sirds kambaru aritmiju digoksīna toksicitātes un reperfūzijas terapijas dēļ pēc miokarda infarkta (MI).
Šī sirds kambaru ektopija, ja tā ir saistīta ar strukturāli normālu sirdi, visbiežāk rodas no labā kambara izplūdes trakta zem plaušu vārstuļa. Tiek uzskatīts, ka šī mehānisma pamatā ir pastiprināta automātika pret aktivizētu darbību.
Molekulārais iemesls
PVC ir vairāki dažādi molekulāri izskaidrojumi.
Tas rada (1) kontrakcijas stipruma palielināšanos (inotropiju) un (2) miocītu straujāku depolarizāciju (hronotropija). Tāpēc kambaru miocīti ir uzbudināmāki nekā parasti, un tie var spontāni depolarizēties pirms SA mezgla depolarizācijas. Šo efektu izraisīs arī citas simpatomimētiskas molekulas, piemēram, amfetamīni un kokaīns.
Diagnoze
Sirdsdarbības testos, piemēram, 12 vadu elektrokardiogrammā (EKG), kas veikta cita iemesla dēļ, PVC var atrast nejauši. Tiem, kam ir simptomi, kas liecina par priekšlaicīgu kambaru kompleksu, EKG ir pirmā izmeklēšana, kas var identificēt PVC, kā arī citas sirds ritma problēmas, kas var izraisīt līdzīgus simptomus. Ja simptomi ir reti, var izmantot citus nepārtrauktas sirdsdarbības ierakstīšanas veidus, piemēram, 24 vai 48 stundu Holtera monitoru vai pat 14 līdz 30 dienu reģistratorus, ja simptomi ir ļoti nejauša gadījuma rakstura. Šo monitoru priekšrocība ir tā, ka tie ļauj noteikt nenormālu sitienu daudzumu ("slogu") un nodrošina, ka nepastāv papildu sirds aritmijas, kurām varētu būt nepieciešama īpaša uzmanība, piemēram, kambaru tahikardija. Ja simptomi ir saistīti ar fizisko slodzi, var būt nepieciešams kontrolēts sirds stresa tests, lai reproducētu novirzes. Konkrēti, ja tas liecina par slodzes izraisītu ventrikulāru tahikardiju, tam nepieciešama īpaša ārstēšana. Ja PVC tiek nomākti ar vingrinājumiem, tas būtu pamudinošs atklājums.
Elektrokardiogrāfijas (EKG vai Holtera) priekšlaicīgas ventrikulāras saraušanās ir specifiskas QRS kompleksu un T viļņu izpausmes, kas atšķiras no parastajiem rādījumiem. Pēc definīcijas PVC rodas agrāk nekā parastais, parasti veiktais sitiens. Pēc tam laiks starp PVC un nākamo normālo sitienu ir garāks kompensējošas pauzes rezultātā. PVC var atšķirt no priekšlaicīgas priekškambaru saraušanās, jo kompensējošā pauze ir ilgāka pēc priekšlaicīgas sirds kambaru saraušanās, kā arī atšķirības QRS izskatā.
Dažiem cilvēkiem PVC notiek paredzamā veidā (ilgstoši vai pastāvīgi). Atkarībā no tā, vai starp katru PVC ir viens, divi vai trīs normāli sitieni, ritmu sauc par bigeminy, trigeminy vai quadrigeminy. Ja pēc kārtas parādās 3 vai vairāki PVC, to var saukt par ventrikulāru tahikardiju. Precīza QRS kompleksa forma var norādīt, kur tieši sirds muskuļos rodas patoloģiska elektriskā aktivitāte. Ja kādam ir PVC, kuriem visiem ir vienāds izskats, tie tiek uzskatīti par "monofokāliem", kas ir labdabīgāka parādība. Turpretī, ja ir dažādu izskatu PVC, tie tiek apzīmēti kā "multifokāli"; tā ir iespējama zīme par lielāku komplikāciju risku.
Ārstēšana
Izolētiem PVC ar labdabīgām īpašībām un bez sirds slimībām nav nepieciešama ārstēšana, īpaši, ja ir ierobežots daudzums simptomu.
Visefektīvākā ārstēšana ir izraisītāju likvidēšana (īpaši tādu vielu kā kofeīna un dažu vielu, piemēram, tabakas, lietošanas pārtraukšana).
Prognoze
Kopumā PVC ir nekaitīgi, bet bieži sastopami PVC var palielināt aritmiju vai kardiomiopātijas attīstības risku, kas var ievērojami un neatgriezeniski pasliktināt sirds darbību. Nopietnākā un smagākā mērogā biežas PVC var pavadīt pamata sirds slimības un izraisīt haotiskus, bīstamus sirds ritmus.
Asimptomātiskiem pacientiem, kuriem nav sirds slimību, ir ilgtermiņa prognozes, kas ir ļoti līdzīgas vispārējai populācijai, bet asimptomātiskiem pacientiem, kuru izsviedes frakcijas ir lielākas par 40%, pastāvīga sirds kambaru tahikardija vai sirdsdarbības apstāšanās notiek 3,5% gadījumu. Jaunie dati arī liecina, ka ļoti bieža ventrikulāra ektopija var būt saistīta ar kardiomiopātiju, izmantojot mehānismu, kas, domājams, ir līdzīgs mehānismam, kas saistīts ar hronisku labā kambara kardiomiopātiju. Un pacientiem ar hronisku strukturālu sirds slimību un sarežģītu ektopiju mirstība ir ievērojami palielināta.
11 pētījumu metaanalīzē cilvēkiem ar biežu PVC (≥ vienu reizi standarta elektrokardiogrāfiskā ieraksta laikā vai ≥ 30 reizes vairāk nekā vienas stundas ierakstīšanas laikā) bija divas reizes lielāks sirds-nāves risks nekā dalībniekiem bez biežas PVC. Lai gan lielākā daļa pētnieku mēģināja izslēgt augsta riska pacientus, piemēram, tos, kuriem anamnēzē ir sirds un asinsvadu slimības, viņi nepārbaudīja dalībniekus par strukturālu sirds slimību.
Pētījumā, kurā piedalījās 239 cilvēki ar biežu PVC (> 1000 sitienu dienā) un kuriem nebija strukturālu sirds slimību (ti, normālas sirds funkcijas klātbūtnē), vidēji 5,6 gadu laikā nebija nopietnu sirdsdarbības traucējumu, taču pastāv korelācija starp PVC izplatību un izsviedes frakcijas samazināšanās un kreisā kambara diastoliskās dimensijas palielināšanās. Šajā pētījumā slimības sirds trūkums tika konstatēts ar ehokardiogrāfiju, sirds magnētiskās rezonanses attēlveidošanu 63 cilvēkiem un Holtera monitoringu.
Cits pētījums liecina, ka, ja nav strukturālu sirds slimību, pat biežas (> 60/h vai 1/min) un sarežģītas PVC ir saistītas ar labdabīgu prognozi. Pētījumā piedalījās 70 cilvēki, kam sekoja vidēji 6,5 gadi. Veselīgu stāvokli pārbaudīja plaša neinvazīva kardioloģiskā izmeklēšana, lai gan apakšgrupas sirds kateterizācija atklāja nopietnu koronāro artēriju slimību 19%gadījumu. Kopējā dzīvildze bija labāka nekā gaidīts.
No otras puses, Framinghemas sirds pētījumā tika ziņots, ka PVC, šķietami veseliem cilvēkiem, bija saistīti ar divkāršu visu iemeslu mirstības, miokarda infarkta un sirds nāves riska pieaugumu. Vīriešiem ar koronāro sirds slimību un sievietēm ar koronāro sirds slimību vai bez tās sarežģītas vai biežas aritmijas nebija saistītas ar paaugstinātu risku. Riska grupas cilvēkiem varētu būt subklīniska koronārā slimība. Šie Framingham rezultāti ir kritizēti par to, ka trūkst stingru pasākumu, lai izslēgtu iespējamo sirds slimību izraisītāju.
Samazinot biežu PVC (>20%) ar antiaritmiskiem līdzekļiem vai ar katetra ablāciju, ievērojami uzlabojas sirdsdarbība.
Nesenie pētījumi ir parādījuši, ka pacientiem ar ārkārtīgi biežu PVC (vairāki tūkstoši dienā) var attīstīties paplašināta kardiomiopātija. Šādos gadījumos, ja PVC tiek samazināts vai noņemts (piemēram, izmantojot ablācijas terapiju), kardiomiopātija parasti regresē.
Epidemioloģija
Viens PVC ir izplatīts veseliem cilvēkiem. 41% veseliem brīvprātīgajiem, kas jaunāki par 45 gadiem, ir konstatēts, ka 24 stundu Holtera EKG ierakstā ir PVC. Biežums atšķiras atkarībā no vecuma — līdz 1% tiem, kas jaunāki par 11 gadiem, un 69% tiem, kas vecāki par 75 gadiem. Šīs atšķirības var būt saistītas ar paaugstinātu asinsspiedienu un sirds slimībām, kas biežāk sastopamas gados vecākiem cilvēkiem. 101 cilvēkam, kuriem 24 stundas ilga Holtera monitoringa laikā nebija sirds slimību, 39 cilvēkiem bija vismaz 1 PVC un 4 vismaz 100. Sirds slimības tika izslēgtas pēc fiziskās pārbaudes, krūškurvja rentgena, EKG, ehokardiogrāfijas, maksimālā slodzes stresa testa, labās un kreisās sirds kateterizācijas un koronāro angiogrāfijas. 122 043 Amerikas Savienoto Valstu gaisa spēku lidotāju un kadetu pretendentos aptuveni 48 sekunžu laikā no EKG 0,78% (952 vīriešiem) bija PVC visās vecuma grupās, bet ar vecumu palielinājās. Ventrikulārā ektopija ir izplatītāka vīriešiem nekā tāda paša vecuma sievietēm, dati no lieliem populācijas pētījumiem liecina, ka izplatība svārstās no mazāk nekā 3% jaunām baltajām sievietēm bez sirds slimībām līdz gandrīz 20% vecākiem afroamerikāņiem ar hipertensiju.
FC Pyunik
Erevānas "Pyunik" ir Armēnijas futbola klubs no valsts galvaspilsētas Erevānas, kas spēlē Armēnijas Premjerlīgā. Kluba futbolisti ir 14 reizes izcīnījuši Armēnijas čempiontitulu, kā arī astoņas reizes uzvarējuši Armēnijas kausa izcīņā.
Viktorija (filma)
"Viktorija" ir 1988. gada Latvijas PSR mākslas filma. Filmas režisors ir Oļģerts Dunkers. Filma uzņemta Rīgas Kinostudijā pēc Knuta Hamsuna romāna "Viktorija" motīviem.
Sižets
Juhanness, dzirnavnieka dēls kopš bērnības mīl Viktoriju, pils īpašnieka meitu. Kad abi jau pieauguši, Viktorijas tēvs izputējis un nolēmis izdot meitu pie bagāta vīra. Juhanness savus pārdzīvojumus pauž dzejā, gūst panākumus un vēlāk atgriežas dzimtajā pusē kā slavens dzejnieks.
Homo novus (romāns)
norisinājās pirmizrāde Annas Vidulejas komēdijai Homo novus, kas veidota pēc šī romāna motīviem.
Saturs
Romāna galvenais varonis ir Juris Upenājs, kas Rīgā iebrauc no Cesvaines puses. Rīga tiek skatīta izbrīnas pilnu skatienu, bet ar laiku ar šī pilsēta kļūst par svarīgu jaunā mākslinieka dzīves sastāvdaļu, kļūstot tai piederīgs un uzticīgs.
"Homo novus" ir ne tikai 20. gadsimta 30. gadu Rīgas precīzs atspoguļojums, bet arī objektīvs pilsētas mākslas dzīves raksturojums, ko ir sniedzis A. Eglītis pats būdams mākslas pasaulei piederīgs cilvēks. Tādejādi rakstnieks atzīst tikai vienu pasauli — mākslinieku. Tādēļ romānā var lasīt perfekti noraksturotu Rīgas mākslinieku bohēmu ar neiztrūkstošām iedzeršanām, strīdiem, sarunām, pie reizes apstaigājot visus Rīgas krogus un restorānus, nīkstot pie glāzes vairāku dienu garumā. A. Eglītis to visu pratis attēlot ar tikai sev raksturīgo pievilcību, kuru papildina īsta dzīvība, vitalitāte un asprātība.
Jans Muršaks
Jans Muršaks (dzimis 1988. gada 20. janvārī) ir slovēņu hokejists, malējais uzbrucējs. Pašlaik (2018) pārstāv Šveices hokeja līgas vienību SC Bern.
Spēlētāja karjera
Profesionāļa karjeru Muršaks sāka 2003.—04. gada sezonā, spēlējot Slovēnijas hokeja līgā. Uz Ziemeļameriku uzbrucējs devās 2006. gada vasarā, tur sākot spēlēt Ontārio hokeja līgā.
2008.—09. gada sezonu Muršaks aizvadīja jau AHL vienības Grendreipidsas "Griffins" sastāvā, taču 2010.—11. gada sezonā uzbrucējs aizvadīja arī 19 spēles NHL kluba Detroitas "Red Wings" sastāvā. 2012.—13. gada NHL lokauta laikā Muršaks spēlēja EBEL līgas klubā Ļubļanas "Olimpija".
"Red Wings" rindās Muršaks 2012.—13. gada sezonā aizvadīja tikai divas spēles, pēc sezonas beigām noslēdzot divu gadu līgumu ar KHL klubu Habarovskas "Amur". 2013.—14. gada sezonas otrajā pusē Muršaks tika aizmainīts uz Maskavas CSKA rindām, tās sastāvā spēlējot līdz pat 2017. gadam. 2017.—18. gada sezonu uzsāka Ņižņijnovgorodas "Torpedo" sastāvā, taču sezonas gaitā pārcēlās uz Zviedrijas hokeja līgas komandu Frölunda HC.
Slovēnijas hokeja izlases rindās spēlējis divos olimpisko spēļu turnīros, 2018. gadā pildot izlases kapteiņa pienākumus, kā arī četors Pasaules čempionātos.
Greideņi
Greideņi ir ciems Rundēnu pagastā, Ludzas novadā. Atrodas 295 km attālumā no Rīgas.
Kozupeite
Kozupeite ir Ūdzeņas kreisā krasta pieteka Preiļu novadā.
Iztece - uz ziemeļiem no Lauskiem. Tek rietumu virzienā. Ietek Ūdzeņā starp Brodužiem un Mežarejām. Kozupeiti šķērso valsts autoceļš V750 (Stolderi–Vecvārkava). Upes krastos atrodas Lauski un Broduži.
Kroņrenda
Kroņrenda ir ciems Latvijā, Kuldīgas novada Rendas pagastā pie autoceļa V1261 (Renda - Matkule). Veidojusies ap vēsturisko Kroņrendas muižu (Gut Krons-Rönnen).
Siliņupe
Siliņupe var būt:
Tramvaju satiksme Baldonē
Tramvaju satiksme Baldonē bija viens no sabiedriskā transporta veidiem Baldonē, kas to savienoja ar Ikšķiles staciju. Tramvajs vienkāršā valodā dēvēts par "trulīti".
Vēsture
Pēc dzelzceļa līnijas Rīga—Orla izveides 1863. gadā no Ikšķiles stacijas pāri Daugavas pārceltuvei līdz Baldones kūrortam atklāja diližansu satiksmi. Pirmā pasaules kara laikā Vācijas impērijas armija 1916. gada pavasarī no Vecumnieku stacijas līdz cauri Mercendarbei uzbūvēja normālplatuma dzelzceļu (1435 mm), bet gatavojoties Daugavas forsēšanai 1917. gada septembrī, no Baldones līdz savām pozīcijām ierīkoja šaursliežu (600 mm) dzelzceļu.
Pēc kara beigām 1921. gada rudenī atklāja aptuveni 12 km garu zirgu tramvaja satiksmes līniju no Ķeguma prospekta Baldonē līdz pārceltuves prāmim pie Vēveru mājām Daugavaas kreisajā krastā. 1922. gada rudenī atjaunoja sliedes no Daugavas labā krasta līdz Ikšķiles stacijai. Zirgu tramvajs darbojās tikai kūrorta sezonā. Vēlākos gados zirgu vilkto trulīti brīžiem nomainīja vagoniņš ar motoru. Tramvaja līniju likvidēja 1940. gadā, 1941. gadā pēc vācu okupācijas sliedes nojauca.
Lūžņa
Lūžņa ir ciems Ventspils novada Tārgales pagastā, Baltijas jūras krastā. Izvietojusies pagasta ziemeļos pie Lūžupes ietekas jūrā 43 km no pagasta centra Tārgales, 40 km no novada centra Ventspils un 210 km no Rīgas.
Lūžņa ir sens līvu ciems, kas vēsturiski ir bijis lībiešu pēdējais apdzīvotais ciems 75 km garā posmā no Kolkas līdz Ventspilij. 1937. gadā tas stiepies 4 kilometru garumā un tur bijušas 36 mājas un 2 laivu piestātnes. Pēc Otrā pasaules kara Lūžņa atradās pierobežas zonā ar ierobežotu piekļuvi, kā dēļ vietējie iedzīvotāji bija spiesti ciemu pamest. Ciemā bija dislocēti robežsargu postenis, apsardzes punkts un pretgaisa aizsardzības divizions. Mūsdienās Lūžņā pastāvīgo iedzīvotāju maz, galvenokārt tiek izmantota kā vasarnīcu ciems.
Grendze (Medumu pagasts)
Grendze ir ciems Medumu pagastā, Augšdaugavas novadā. Atrodas 240 km attālumā no Rīgas.
Ciema apkārtnē atrodas ūdenstilpes Samaņkas ezers, Robežas ezers.
Viktorija Tkačuka
Viktorija Tkačuka (uk; dzimusi ) ir ukraiņu vieglatlēte, kas specializējas 400 metru barjerskrējienā, startē arī 400 metru distancē un stafetēs.
Piedalījusies divās olimpiskajās spēlēs. 2016. gadā Riodežaneiro iekļuva pusfinālā un kopvērtējumā ierindojās 22. vietā, labāko rezultātu sasniedza 2020. gada spēlēs Tokijā, ieņemot 6. vietu 400 m barjerskrējienā. 2020. gada olimpiskajās spēlēs startēja arī 4x400 metru stafetē, kur Ukrainas komanda ieņēma 9. vietu. 2022. gada Eiropas čempionātā Minhenē izcīnīja sudraba medaļu 400 m/b.
Viljams Henrijs
Viljams Henrijs (en; dzimis kā Juzefs Navrockis (pl); dzimis, miris ) bija poļu izcelsmes Lielbritāniju pārstāvošs peldētājs un ūdenspolo spēlētājs. Izcīnījis zelta medaļu 1900. gada vasaras olimpiskajās spēlēs un 1906. gada neoficiālajās spēlēs bronzas medaļu.
1900. gada vasaras olimpiskās spēlēs Parīzē Henrijs startēja gan peldēšanā, gan ūdenspolo. Ūdenspolo turnīrā viņš, būdams Jauktās komandas Osborne Swimming Club biedrs izcīnīja zelta medaļu. Savukārt peldēšanā viņš startēja 4000 metros brīvajā stilā un 200 metru škēršļu joslā. 4000 metru brīvā stila peldēšanā viņš nefinišēja. 200 metru šķēršļu joslas peldēšanā viņš fināla kārtas peldējumā ieguva 6. vietu ar rezultātu 2:58.0.
1906. gada neoficiālajās olimpiskajās spēlēs Atēnās viņš startēja tikai peldēšanā, kur startēja 4x250 metru brīvā stila stafetē. Viņš kopā ar Džonu Derbišīru, Džonu Artūru Džārvisu un Henriju Teiloru izcīnīja bronzas medaļu, piekāpjoties Ungārijas un Vācijas peldētāju komandām.
Kā peldētājs viņš uzvarēja vairākos valsts un Eiropas čempionātos.
Viņam bija poļu izcelsme, savu sākotnējo poļu uzvārdu Nawrocki viņš nomainīja uz angļu Henry. Viņš bija Karaliskās dzīvības glābšanas biedrības līdzdibinātājs un Britu karaliskās ģimenes peldēšanas instruktors. Viņš palīdzēja noformēt ūdenspolo spēles noteikumus.
Luijs Monjē
Olimpiskajās spēlēs 1900. gadā Parīzē viņš startēja augstlēkšanas disciplīnā. Šajā disciplīnā viņš ieguva 7. vietu ar rezultātu 1.60 metri.
No 1900. līdz 1904. gadam Monnjē bija Francijas čempions augstlēkšanā. 1903. un 1904. gadā viņam piederēja Francijas rekords. 1904. gada rekords bija 1.77 metri.
Hičkoks (filma)
"Hičkoks" (en) ir 2012. gada ASV biogrāfiska drāma, kuras režisors ir Saša Gervasi. Galvenās lomas atveido Entonijs Hopkinss, Helēna Mirena, Skārleta Johansone, Toni Kolete, Denijs Hjūstons un Džesika Bīla. Filmas pirmizrāde notika Amerikas Filmu institūta festivālā.
Elbas tēma
Elbas tēma ir viena no loģiskās skolas tēmam šaha kompozīcijā. Tajā sintezētas divas radniecīgas tēmas — Hamburgas tēma un Drēzdenes tēma, kas tiek spēlētas viena un tā paša varianta divos patstāvīgos sazarojumos. Tēmas nosaukums radies no Elbas upes, kas tek caur abām tēmu nosaukumos minētajām pilsētām.
Hičkoks (filma)
Filmā parādītas Alfreda Hičkoka un viņa sievas Almas Revilas attiecības filmas "Psiho" filmēšanas laikā.
Elbas tēma
Piemēri
Uzdevuma risinājums:
Ģirts Krūmiņš (inženieris)
Ģirts Krūmiņš (dzimis Rīgā) ir latviešu inženieris un sabiedriskais darbinieks, bijušais Latvijas Augstākās Padomes deputāts.
Dzīvesgājums
Dzimis Rīgā. Pēc studijām Rīgas Politehniskajā institūtā Elektroenerģētikas fakultātē strādāja par inženieri un laboratorijas priekšnieku rūpnīcas RAF zinātniski tehniskajā centrā.
Atmodas kustības laikā Ģirts Krūmiņš demonstratīvi izstājās no PSKP un kopā ar domubiedru grupu 1988. gada 18. novembrī pacēla sarkanbaltsarkano karogu uz mikroautobusu rūpnīcas RAF ēkas jumta, ar to pašu zaudēdams darbu rūpnīcas Zinātniski tehniskajā centrā.
1990. gadā viņu ievēlēja par Latvijas Augstākās Padomes deputātu no 5. Rīgas vēlēšanu apgabala, 1990. gada 4. maijā Ģ. Krūmiņš nobalsoja par Latvijas Republikas neatkarības atjaunošanu.
1993. gadā kļuva par Satiksmes ministrijas Ekonomikas nodaļas vadītāju, vēlāk uzsāka darbu Ārlietu ministrijā. 1996. gadā sācis strādāt Latvijas Attīstības aģentūrā.
Pēc pensionēšanās viņš dzīvo Saulkrastu novadā, 2013. gada pašvaldību vēlēšanās kandidēja no partijas "Vienotība" saraksta, taču netika ievēlēts.
Apbalvojumi
2000. gadā Ģ. Krūmiņu apbalvoja ar trešās šķiras Triju Zvaigžņu ordeni un goda zīmi par piedalīšanos 1991. gada janvāra barikāžu laika notikumos.
LEGO filma 2
"LEGO filma 2" (en) ir 2019. gada ASV animācijas filma. Filmas režisors ir Maiks Mičels. Galvenos tēlus ierunājuši Kriss Prats, Elizabete Benksa, Vills Ārnets, Tifānija Hediša, Stefānija Beatriza, Čārlijs Dejs, Elisona Brī, Niks Ofermans un Maija Rūdolfa. Filmas pirmizrāde notika Dānijā. Filma ir turpinājums 2014. gada filmai "LEGO filma".
Lego pilsētā pienākuši grūti laiki. Lego duplo ir iebrucēji no kosmosa, kuri visu sagrauj, bet Lego cilvēki to nespēj atjaunot. Emets, Lūsija un viņu sabiedrotie stāsies pretī iebrucējiem.
Mazirbe (upe)
Mazirbe (, arī ir Reinupe, Siliņupe) ir Baltijas jūrā ietekoša upe Talsu novada Kolkas un Dundagas pagastos. Sākas purvainajos mežos Šlīteres Zilo kalnu pakājē ziemeļos no Šlīteres ciema. Tek pa Piejūras līdzenumu Slīteres nacionālā parka teritorijā. Ietek jūrā pie Mazirbes ciema. 8 pietekas, lielākās no kurām ir Rākstupīte (labā) un Celmupe (6 km; kreisā). Upi šķērso autoceļi P124 un P125.
Pekinas nacionālais ūdenssporta centrs
Pekinas nacionālais ūdenssporta centrs (zh), oficiāli zināms kā Nacionālais ūdenssporta centrs un sarunvalodā pazīstams arī kā Ūdens kubs (zh) un Ledus kubs (zh) ir ūdenssporta arēna, kas atrodas Ķīnas galvaspilsētā Pekinā, Olimpiskā parka teritorijā.
Arēna sākotnēji tika būvēta ūdenssporta sacensībām 2008. gada vasaras olimpiskajās un paraolimpiskajās spēlēs. Olimpisko spēļu laikā arēnā notika daiļlēkšanas, peldēšanas un sinhronās peldēšanas disciplīnas. 2010. gadā jūlijā tika pabeigta objekta renovācija, kas ietvēra 12 000 m² publiskā ūdens atrakciju parka uzbūvēšanu.
Pekinai iegūstot 2022. gada ziemas olimpisko spēļu rīkotājpilsētas statusu, Ūdens kubs tika pārdēvēts par Ledus kubu. Ziemas olimpisko spēļu laikā šajā arēnā tika rīkotas kērlinga sacensības.
Georgijs Balakakis
Georgijs Balakakis (gr) bija grieķu paukotājs, 1896. gada vasaras olimpisko spēļu dalībnieks.
1896. gada vasaras olimpiskās spēles
Balakakis olimpiskajās spēlēs startēja paukošanā ar floreti. Šajā disciplīnā viņš zaudēja visiem trim pretiniekiem, Eiženam Anrī Gravlotam, Atanasijam Vuram un Konstantinam Miliotim-Komninam. Viņš kopā ar tautieti Joanni Pulu ieņēma 7./8. vietu.
Latvijas Republikas pasludināšana 1918. gada 18. novembrī (fotogrāfija)
"Latvijas Republikas pasludināšana 1918. gada 18. novembrī" ir latviešu fotogrāfa Viļa Rīdzenieka uzņemtā fotogrāfija.
Personas
Attēlā redzami 38 Latvijas Tautas padomes (LTP) locekļi, kas piedalījās Latvijas valsts pasludināšanas aktā uz teātra skatuves (nebija ieradies Jānis Čakste). Latviešu zemnieku savienības pārstāvji stāvēja kreisajā pusē, Latvijas Sociāldemokrātiskās Strādnieku partijas pārstāvji labajā pusē, bet vidū pulcējās dažādu citu partiju pārstāvji. Aizmugurē redzami arī LTP nepiederošie svinīgā akta dalībnieki.
Pirmajā lokā ap galdu stāv (no kreisās): Gustavs Zemgals (LRDP, 1871—1939), Marģers Skujenieks (LSDSP, 1894—1941), Kārlis Ulmanis (LZS, 1877—1942), Jānis Zālītis (LRDP, 1874—1919), Erasts Bite (LDP, 1888—1942), Emīls Skubiķis (LRSP, 1875—1944), Staņislavs Kambala (LZP, 1893—1941),
Otrajā lokā stāv (no kreisās): Oto Nonācs (LZS, 1890—1942), Edmunds Freivalds (LZS, 1891—1922), Ernests Bauers (LZS, 1882—1926), Nikolajs Svemps (LZS, 1889—1944), Jānis Bērziņš (LZS, 1894—19 ?), Jānis Akuraters (LNDP, 1876—1937), Miķelis Valters (LZS, 1874—1968), Atis Ķeniņš (LNDP, 1874—1961), Eduards Strautnieks (RP, 1886—1946), Spricis Paegle (LNP, 1876—1962), Dāvids Golts (LDP, 1867—1948), Rūdolfs Bēnuss (LRDP, 1881—1940), Jānis Bergsons (LDP, 1881—1960), Kārlis Kasparsons (LRDP, 1865—1962), Miķelis Bružis (LDP, 1868—1941), Andrejs Petrevics (LSDSP, 1883—1939), Kārlis Kurševics (LSDSP, 1874—1938), Pauls Kalniņš (LSDSP, 1872—1945), Klāra Kalniņa (LSDSP, 1874—1964), Fricis Menders (LSDSP, 1885—1971),
Trešajā lokā stāv (no kreisās): Jānis Ampermanis (LZS, 1889—1942), Vilis Gulbis (LZS, 1890—1942), Kārlis Vanags (LZS, 1883—1942), Jānis Vārsbergs (LZS, 1879—1961), Pēteris Murītis (LZS, 1891—1924), Jūlijs Celms (LSDSP, 1879—1935), Bruno Kalniņš (LSDSP, 1899—1990), Eduards Traubergs (LRSP, 1883—1965), Kārlis Albertiņš (LRSP, 1889—1925), Augusts Raņķis (LDP, 1875—1937), Artūrs Žers (LZS, 1885—1944).
Grēdas
Grēdas ir ciems Lejasciema pagastā, Gulbenes novadā. Atrodas 170 km attālumā no Rīgas.
Čornobiļa
Čornobiļa (uk — 'vībotne') jeb Černobiļa (ru) ir pamesta pilsēta Ukrainas ziemeļos, netālu no robežas ar Baltkrieviju. Administratīvi ietilpst Čornobiļas atsvešināšanas zonā, kas teritoriāli atrodas Kijivas apgabala Višhorodas rajonā, bet kuru tieši pārvalda Ukrainas Ekoloģijas un dabas resursu ministrijas Atsvešināšanas zonas pārvaldes valsts aģentūra. No 1932. līdz 1986. gadam bija Čornobiļas rajona administratīvais centrs.
Pilsēta tika evakuēta 1986. gadā, kad aptuveni 14 km uz ziemeļrietumiem Čornobiļas atomelektrostacijā notika kodolkatastrofa. Pirms evakuēšanas Čornobiļā dzīvoja 14 tūkstoši iedzīvotāju. Mūsdienās maiņu darbinieku ciemats; pilsētā mīt arī ap 100 patvaļīgi pārcēlušos iedzīvotāju.
UNESCO Pasaules mantojuma vietas Ekvadorā
Sarakstā apkopotas tās vietas Ekvadorā, kas iekļautas UNESCO Pasaules mantojuma sarakstā. Kopā UNESCO sarakstā ir iekļautas oficiāli 5 vietas (3 — kultūras objekts un 2 — dabas objekti), savukārt 5 vietas ir iekļautas oficiālajā kandidātu sarakstā. Ekvadora Pasaules mantojuma konvenciju ratificējusi 1975. gada 16. jūnijā.